Diari Oficial de la Generalitat Valenciana


Sumari del DOGV 3143, del 16-12-1997 (1997/12543)

RESOLUCIÓ de 13 d'octubre de 1997, del conseller de Sanitat, per la qual delega les direccions territorials i els responsables de les institucions, organismes i centres sanitaris dependents de la Conselleria de Sanitat, per a la firma dels documents necessaris per a l'execució del conveni subscrit amb la Universitat de València (Estudi General), i la Fundació Universitat-Empresa de València, per a la realització de pràctiques formatives pels estudiants universitaris.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3143

Data del DOGV
:   16-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12868


Data del document
:   13-10-1997

Organisme emissor
:   Conselleria de Sanitat

Tipus de document
:   Resolució

4063 RESOLUCIÓ de 13 d'octubre de 1997, del conseller de Sanitat, per la qual delega les direccions territorials i els responsables de les institucions, organismes i centres sanitaris dependents de la Conselleria de Sanitat, per a la firma dels documents necessaris per a l'execució del conveni subscrit amb la Universitat de València (Estudi General), i la Fundació Universitat-Empresa de València, per a la realització de pràctiques formatives pels estudiants universitaris. [97/12026]
  
El Reial Decret 1497/1987, de 27 de novembre, estableix les directrius generals comunes dels plans d'estudi dels títols universitaris de caràcter oficial i validesa en tot el territori nacional, i estableix la possibilitat de valorar com a crèdits en el currículum universitari de l'estudiant la realització de pràctiques en empreses i entitats.
  
El Reial Decret 1845/1994, pel qual es modifica el Reial Decret 1497/1981 sobre programes de cooperació educativa, regula les pràctiques formatives dels estudiants universitaris.
  
La Fundació Universitat-Empresa de València té encomanada la gestió del Programa de les Pràctiques Externes dels Estudiants de la Universitat de València (Estudi General), i correspon al vicerector d'estudis la direcció i la coordinació d'aquest programa segons el conveni de data 27 de juliol de 1995, subscrit entre ambdues entitats.
  
La Conselleria de Sanitat reconeix la importància i la necessitat que té la realització de pràctiques formatives com a part integrant de la formació dels estudiants universitaris.
  
En data 4 de juliol de 1997, se subscriu un Conveni de Cooperació Educativa entre la Conselleria de Sanitat de la Generalitat Valenciana, la Universitat de València (Estudi General) i la Fundació Universitat-Empresa de València, per a la realització de pràctiques formatives sense relació laboral en dependències de la pròpia Conselleria o en institucions, organismes i centres dependents d'aquesta, per part dels estudiants de la Universitat de València (Estudi General) que conduïsca a completar els seus estudis acadèmics.
  
La clàusula onzena del referit conveni faculta el conseller de Sanitat a delegar els responsables dels centres, hospitals, departaments, àrees, organismes, institucions o empreses dependents de la conselleria, per a la firma dels documents necessaris per a l'execució del conveni de referència.
  
Per tot això, i d'acord amb l'article 16 de la Llei de Règim Jurídic de les administracions públiques i del Procediment Administratiu Comú, resolc:
  
Primer
  
1. Es delega els directors territorials i els responsables d'organismes, institucions i centres sanitaris dependents de la Conselleria de Sanitat, que reben els estudiants proposats per la Universitat de València (Estudi General), per a la firma de l'annex que acompanye al corresponent Protocol Addicional per cada centre de la Universitat de València (Estudi General) que d'acord amb la clàusula primera del conveni arreplegarà, entre altres, els referents a l'estudiant i a la titulació, al lloc, la duració i al període de realització de la pràctica, junt amb les dades identificadores dels tutors de la Universitat i de la Conselleria de Sanitat, i les activitats a realitzar durant la seua vigència.
  
2. Els annexos firmats per delegació, indicaran expressament aquesta circumstància, citant aquesta resolució.
  
Segon
  
El responsable de la direcció territorial, institució o centre sanitari que firme l'annex a què fa referència l'apartat anterior, assignarà un professional que actuarà com a tutor de les pràctiques, en els termes fixats en el programa corresponent.
  
Tercer
  
El representant de la Conselleria de Sanitat en la Comissió de Seguiment constituïda pel centre universitari, prevista en la clàusula tercera del mencionat Conveni de Cooperació, serà designat pel secretari general de la Conselleria de Sanitat o pels directors generals delegats d'aquesta.